*Projekts*

Jelgavas novada dome

**LĒMUMS**

Jelgava

2024.gada \_\_.martā Nr.\_\_

**Par detālplānojuma nodošanu publiskajai apspriešanai un atzinumu saņemšanai (Rožmalas, Sīpoli, Medņi, Vītoliņos, Valgundes pag.)**

Izskatot Jelgavas novada pašvaldībā saņemto detālplānojuma izstrādātāja SIA “ARHITEKTŪRA UN VIDE” (reģistrācijas Nr.43603016278, juridiskā adrese Lāču iela 42-1, Jelgava, LV-3001) 2024.gada 1.marta iesniegumu Nr.01/03/2024 (Jelgavas novada pašvaldībā saņemts 2024.gada 1.martā un reģistrēts ar Nr.JNP/3-16/24/591), ar lūgumu izskatīt izstrādāto detālplānojuma projektu nekustamiem īpašumiem ar kadastra numuriem 54860130338 (Rožmalas, Vītoliņi, Valgundes pag.), 54860130151 (Sīpoli, Vītoliņi, Valgundes pag.), 54860130339 (Medņi, Vītoliņi, Valgundes pag.), kas ietver paskaidrojuma rakstu, grafisko daļu, teritorijas izmantošanas un apbūves noteikumus (turpmāk – Detālplānojums), konstatēts:

1. Jelgavas novada dome 2022.gada 28.septembrī pieņēma lēmumu Nr.9 (protokols Nr.35/2022) “Par detālplānojuma izstrādes uzsākšanu (Rožmalas, Sīpoli, Medņi, Vītoliņos, Valgundes pagastā)”, ar kuru atļāva uzsākt Detālplānojuma izstrādi, apstiprināja darba uzdevumu Nr.D-2022-1 un izstrādes vadītāju.
2. Detālplānojuma izstrādes mērķis ir zemes vienību ar kadastra apzīmējumiem 54860130338, 54860130151, 54860130339 (detālplānojuma teritorija) sadale savrupmāju būvniecības attīstībai, kā arī vienota ceļu un inženiertīklu kopuma, sarkano līniju koridora izveide detālplānojuma teritorijā un tai piegulošajām teritorijām.
3. Detālplānojuma projekts ir izstrādāts atbilstoši darba uzdevumam Nr.D-2022-1. Detālplānojuma projekta izstrādes gaitā tika saņemti, izvērtēti, ņemti vērā vai pieņemti informācijai darba uzdevumā minēto institūciju nosacījumi.
4. Detālplānojuma projekts atbilst spēkā esošajam Jelgavas novada teritorijas plānojumam 2011.-2023.gadam, tostarp Jelgavas novada saistošajiem noteikumiem Nr.14 “Jelgavas novada teritorijas plānojuma 2011. – 2023.gadam grafiskā daļa un teritorijas izmantošanas un apbūves noteikumi” (apstiprināti ar Jelgavas novada domes 2011.gada 23.novembra lēmumu Nr.22 (protokols Nr.12) un tas ir nododams publiskajai apspriešanai un institūciju atzinumu saņemšanai.

Ņemot vērā iepriekš minēto, pamatojoties uz Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 2.punktu, 5.11. un 109.1.apakšpunktu, Jelgavas novada dome **nolemj**:

1. Nodot publiskajai apspriešanai un institūciju atzinumu saņemšanai detālplānojuma projektu, kas izstrādāts zemes vienībās ar kadastra apzīmējumiem 54860130338 (Rožmalas, Vītoliņi, Valgundes pag.), 54860130151 (Sīpoli, Vītoliņi, Valgundes pag.), 54860130339 (Medņi, Vītoliņi, Valgundes pag.).
2. Noteikt, ka publiskā apspriešana tiek organizēta attālināti.
3. Noteikt publiskās apspriešanas termiņu – četras nedēļas.
4. Informāciju par publisko apspriešanu un publiskās apspriešanas sanāksmi izziņot divos plašsaziņas kanālos – pašvaldības tīmekļa vietnē un valsts vienotajā ģeotelpiskās informācijas portālā [www.geolatvija.lv](http://www.geolatvija.lv).
5. Informāciju par publisko apspriešanu un publiskās apspriešanas sanāksmi izvietot publiskajā ārtelpā.
6. Detālplānojuma izstrādātājam detālplānojuma projektu digitālā veidā (pdf. formātā) ievietot Teritorijas attīstības plānošanas informācijas sistēmā (turpmāk – Sistēma).
7. Detālplānojuma izstrādes vadītājai ievietot paziņojumu par detālplānojuma projekta nodošanu publiskajai apspriešanai Sistēmā, un pašvaldības Sabiedrisko attiecību nodaļai ievietot paziņojumu pašvaldības tīmekļa vietnē un pašvaldības informatīvajā izdevumā “Jelgavas novada ziņas”.
8. Noteikt, ka publiskās apspriešanas termiņš sākas ne agrāk kā piecas darbdienas pēc paziņojuma publicēšanas Sistēmā.
9. Detālplānojuma izstrādes vadītājai sadarbībā ar izstrādātāju organizēt publisko apspriešanu, publiskās apspriešanas sanāksmi.
10. Detālplānojuma izstrādes vadītājai sadarbībā ar izstrādātāju paziņot detālplānojuma izstrādes darba uzdevumā minētajām institūcijām par izstrādāto detālplānojuma projekta redakciju un nepieciešamību sniegt par to atzinumu.

Domes priekšsēdētājs M.Lasmanis

K.Tumova, 22334212